Rokoš (vrch)

Rokoš (1 009,9 m n. m.) je druhý najvyšší vrch Nitrických vrchov, geomorfologického podcelku Strážovských vrchov. Leží približne  severozápadne od mesta Nováky.

Poloha 
Nachádza sa v južnej časti pohoria, v geomorfologickom podcelku Nitrické vrchy a jej časti Rokoš. Vrch leží v Trenčianskom kraji, na hranici okresov Prievidza a Bánovce nad Bebravou a na jeho vrchole sa stretávajú hranice katastrálnych území obcí Nitrianske Rudno a Uhrovské Podhradie. Najbližšími vrcholmi sú južným smerom po hrebeni ležiaci Malý Rokoš (), východne ležiaca Plevňa () a Predný Rokoš (), severne v hlavnom hrebeni situovaná Košútova skala () a západne, v bočnom hrebeni ležiaca Srnná ().

Opis 
Dominantný vrch južnej časti pohoria je súčasťou hlavného hrebeňa Nitrických vrchov, ktorý vedie od Homôľky juhozápadným smerom cez Suchý vrch. Masívny hrebeň Nitrických vrchov vybieha nad severný okraj Podunajskej pahorkatiny, rozkladajúcej sa južným a juhozápadným smerom. Východne leží Rudnianska kotlina, čoby geomorfologický podcelok Hornonitrianskej kotliny a práve tieto nížiny umožňujú ďaleké rozhľady najmä južným a juhozápadným smerom. Pomerne husto zalesnený vrch poskytuje obmedzené výhľady, napriek tomu zastáva významné miesto medzi turisticky vyhľadávanými lokalitami. Napriek značnej relatívnej výške, dosahujúcej oproti okolitým nížinám cca 700 metrov, patrí medzi najľahšie dostupné tisícovky západného Slovenska. Najbližšími sídlami sú na západnom úpätí Uhrovské Podhradie a Omastiná, na východnom úpätí sú to Nitrianske Rudno, Diviaky nad Nitricou a Diviacka Nová Ves. Západnú časť hrebeňa odvodňuje Podhradský potok a Omastiná do Radiše a Bebravy, východné svahy odvodňuje Diviacky potok do Nitrice. Veľká časť vrchu patrí do rovnomennej národnej prírodnej rezervácie.

Výhľady 
Vrchol Rokoša pokrýva zmiešaný les a preto obmedzené výhľady ponúkajú menšie lokality s riedkou vegetáciou. Vysoká nadmorská výška a zvažujúci sa terén v okolí tak umožňujú ďaleký rozhľad najmä západným a južným smerom. Mimo blízkych kotlín je výborný výhľad na Vtáčnik a okolité časti Strážovských vrchov, dobre viditeľné sú aj Považský Inovec a Tribeč. Výnimočne možno pozorovať Pohronský Inovec, Kremnické vrchy, Nízke Tatry, Veľkú i Malú Fatru a Biele Karpaty.

Prístup 
 po  značke z Košútovej skaly () v hlavnom hrebeni alebo z obce Uhrovec cez sedlo Rokoš 
 po  značke cez sedlo Rokoš z obce Uhrovské Podhradie alebo Diviacka Nová Ves
 po  značke z Diviak nad Nitricou-Ješkovej Vsi, Nitrianskeho Rudna alebo Omastinej.

Referencie

Pozri aj 
 Nitrické vrchy
 Zoznam vrcholov v Strážovských vrchoch

Iné projekty

Externé odkazy 
 Poloha na turistickej mape

Vrchy v Strážovských vrchoch
Tisícovky na Slovensku
Vrchy v okrese Bánovce nad Bebravou
Vrchy v okrese Prievidza